ສປຊ ຍື່ນມືຫາຊາວໜຸ່ມ ເພື່ອປ້ອງກັນ ບໍ່ໃຫ້ເຂົາເຈົ້າ ຖືກເກນໄປເປັນ ພວກຫົວຮຸນແຮງ
ສະພາຄວາມໝັ້ນຄົງ ສະຫະປະຊາຊາດ ຍື່ນມືຫາຊາວໜຸ່ມ ເພື່ອປ້ອງກັນ ບໍ່ໃຫ້ຖືກເກນໄປເປັນ ພວກຫົວຮຸ່ນແຮງຈັດ ລັດອິສລາມ..
ໃນການຕໍ່ສູ້ຂອງໂລກ ຕ້ານພວກຫົວຮຸນແຮງຈັດນັ້ນ ສະພາ ຄວາມໝັ້ນຄົງສະຫະປະຊາຊາດໄດ້ພະຍາຍາມຢຸດຢັ້ງການ ສົ່ງເງິນທຶນໄປສະໜັບສະໜຸນ ພວກກໍ່ການຮ້າຍ ອະນຸຍາດ ໃຫ້ທຳການໂຈມຕີທາງອາກາດແລະການປະຕິບັດງານທາງ ທະຫານອື່ນໆ ຕະຫລອດການລົງໂທດຕໍ່ພວກເຂົານຳດ້ວຍ ໃນວັນ ພຸດ ທີ 9 ທັນວາຜ່ານມານີ້ ສະພາຄວາມໝັ້ນຄົງກໍ ໄດ້ເອົາບາດກ້າວໃໝ່ໂດຍ ຊອກຫາຊ່ອງທາງ ເພື່ອປ້ອງກັນ ບໍ່ໃຫ້ບັນດາຊາວໜຸ່ມຂອງໂລກ ຖືກເກັບເກນໂດຍກຸ່ມທີ່ຢູ່ ໃນເງົາມືດ ແລະເປັນອັນຕະລາຍເຫລົ່ານີ້ ນັກຂ່າວວີໂອເອ Mar-garet Besheer ມີລາຍງານເລື້ອງນີ້ຊຶ່ງ ກິ່ງສະຫວັນ ຈະນຳມາສະໜີທ່ານ ພົນລະເມືອງທີ່ເປັນຊາວໜຸ່ມຂອງໂລກ ແມ່ນມີຈຳນວນຫຼາຍເປັນປະຫວັດ ການແບບບໍ່ ເຄີຍມີມາກ່ອນ ຊຶ່ງໃນປັດຈຸບັນນີ້ມີຢູ່ທັງໝົດ 1 ພັນ 800 ລ້ານຄົນ ທີ່ີມີອາຍຸລະຫວ່າງ 10 ຫາ 24 ປີ ສ່ວນຫລາຍແລ້ວ ແມ່ນພາກັນຢູ່ບັນດາປະເທດທີ່ກຳລັງພັດທະນາ ຫລາຍຄົນແມ່ນທຸກ ຍາກລຳບາກ ບໍ່ໄດ້ຮັບການສຶກສາ ແລະຫວ່າງງານ ເຮັດໃຫ້ເຂົາເຈົ້າ ສ່ຽງຕໍ່ການຖືກເກນ ເຂົ້າເປັນສະມາຊິກຂອງກຸ່ມທະຫານບ້ານ ແລະພວກກໍ່ການຮ້າຍຕ່າງໆ ເຊັ່ນກຸ່ມທີ່ຮ້ອງ ວ່າ ລັດອິສລາມ ເປັນຕົ້ນ ທ່ານ Ahmad Alhendawi ທູດພິເສດສະຫະປະຊາຊາດ ຮັບຜິດຊອບກ່ຽວກັບເລື້ອງ ຊາວໜຸ່ມກ່າວວ່າ ຢູ່ໃນມະຕິຂອງສະພາຄວາມໝັ້ນຄົງ ທີ່ໄດ້ມີການຮັບເອົາດ້ວຍຄະແນນສຽງຢ່າງ ເປັນ ເອກກະສັນ ໃນວັນພຸດທີ 9 ທັນວາຜ່ານມານັ້ນ ແມ່ນໄດ້ຮັບສຽງຕົບມືຊົມ ເຊີຍແບບທີ່ ບໍ່ຄ່ອຍໄດ້ເຫັນກັນ ຫລາຍປະເທດໄດ້ຮຽກຮ້ອງ ໃຫ້ປົກປ້ອງບັນດາຊາວໜຸ່ມໃຫ້ດີຂື້ນກວ່າເກົ່າຢູ່ໃນເຂດທີ່ ເກີດບັນຫາແຍ້ງ ແລະຊັກຊວນໃຫ້ເຂົາເຈົ້າເຂົ້າຮ່ວມຂັ້ນຕອນສັນຕິພາບ ໃນຍຸກຫລັງ ຈາກການຂັດແຍ້ງແລ້ວ ມະຕິດັ່ງກ່າວນີ້ຍັງໄດ້ເນັ້ນໜັກເຖິງຄວາມ ສຳຄັນໃນການແກ້ ໄຂອົງປະກອບຕ່າງໆທີ່ນຳໄປສູ່ການເພີ້ມທະວີຂຶ້ນຂອງພວກ ຫົວຮຸນແຮງຈັດ ທ່ານນາງ Dina Kawar ເອກອັກຄະລັດຖະທູດຈໍແດນ ປະຈຳອົງການສະຫະປະຊາຊາດ ກ່າວວ່າ ນັ້ນໝາຍຄວາມວ່າ ເປີດໂອກາດໃຫ້ພວກຊາວໜຸ່ມ ໂດຍສະເພາະພວກທີ່ຢູ່ໃນເຂດສົງ ຄາມມີທາງເລືອກ ຮວມທັງຊ່ອງທາງໃນການເຂົ້າເຖິງການສຶກສາ ເຝິກແອບວິຊາອາຊີບ ແລະມີໂອກາດກ່ຽວກັບວຽກເຮັດງານທຳ ນອກນັ້ນແລ້ວ ມັນຍັງພົວພັນກັບການຍືນມືເຂົ້າໄປຫາໃນດ້ານສື່ສັງຄົມນຳດ້ວຍ ທູດພິເສດສະຫະປະຊາຊາດຮັບຜິດຊອບກ່ຽວກັບເລື້ອງຊາວໜຸ່ມ ທ່ານ Ahmad Alhendawi ກ່າວວ່າ ດ້ວຍມະຕິດັ່ງກ່າວ ທາງສະພາຄວາມໝັ້ນຄົງອົງການສະຫະປະຊາຊາດແມ່ນຮັບ ຮູ້ວ່າ ພວກຊາວໜຸ່ມໃນທຸກມື້ນີ້ ຈະເປັນຜູ້ຫຼໍ່ຫຼອມອະນາຄົດຂອງໂລກໃນວັນຂ້າງໜ້າ ແລະຖ້າ ຢາກໃຫ້ໂລກຂອງເຮົາ ເປັນໂລກທີ່ມີແຕ່ສັນຕິພາບແລະວັດທະນາ ຖາວອນແລ້ວ ພວກ ເຂົາເຈົ້າຕ້ອງໄດ້ລົງມືໃນການສ້າງສາມັນຂຶ້ນມາເອງ